stanford-oval/wikipedia huggingface dataset:
Oath Keepers

| Oath Keepers |
| --- | --- |

Perustettu:  maaliskuu 2009
Perustaja:  Stewart Rhodes
Toiminta-alue:  Yhdysvallat
Aiheesta muualla
Sivusto
Infobox OKNimi-testi OK: 
Stewart Rhodes 2011.
Oath Keepers on Yhdysvalloissa toimiva äärioikeistolainen, esivaltaa vastustava radikaali ryhmittymä. Järjestö on perustettu vuonna 2009, ja siihen kuuluu sen oman ilmoituksensa mukaan kymmeniätuhansia entisiä sotilaita ja poliiseja. Nämä ovat vannoneet työssään virkavalan, jossa ovat luvanneet puolustaa Yhdysvaltain perustuslakia kaikkia sisäisiä ja ulkoisia vihollisia vastaan. Järjestön mukaan se pyrkii kouluttamaan virassa olevia ja virasta poistuneita henkilöitä Yhdysvaltain perustuslain tärkeydestä, ja siitä, kuinka virkavala on vannottu Yhdysvaltain perustuslaille, eikä esimerkiksi poliitikoille. Järjestön mukaan sen jäsenet eivät tottele käskyjä, jotka ovat oman näkemyksensä mukaan perustuslain vastaisia, kuten esimerkiksi kansalaisten aseistariisumista tai perusteettomia kotietsintöjä.
Monet Yhdysvaltain ääriryhmiä seuraavat järjestöt kuten Anti-Defamation League ja Southern Poverty Law Center ovat luonnehtineet Oath Keepersia salaliittoteorioiden ympärille rakentuneeksi hallituksenvastaiseksi ääriliikkeeksi.
Taustaa

Järjestön perusti Elmer Stewart Rhodes maaliskuussa 2009. Rhodes sai inspiraatiota ajatuksesta, että Hitler olisi voitu pysäyttää, jos viranomaiset olisivat kieltäytyneet tottelemasta käskyjä. Rhodes yhdisti kommenttinsa erityisesti demokraattipoliitikko Hillary Clintoniin kutsuen tätä Hitleryksi ja väitti tämän pyrkivän "valtakunnandominaksi" vallankaappauksella. Rhodes kirjoitti vuonna 2008, että Yhdysvalloista ei voi tulla täysmittaista totalitaarista valtiota, jos enemmistö poliiseista ja sotilaista noudattaa valaansa puolustaa Yhdysvaltain perustuslakia ja kieltäytyy toteuttamasta "Johtajan" eli heidän mielestään lainvastaisesti nimetyn presidentin antamia perustuslainvastaisia säädöksiä. Vuonna 2015 Rhodes vaati republikaanisenaattori John McCainin hirttämistä maanpetturina.
Fergusonin mellakoiden aikana aseistautuneet järjestön jäsenet partioivat kaduilla ja talojen katoilla ajautuen konfliktiin sekä paikallispoliisin että vastamielenosoittajien kanssa.
Kongressitalon valtaus

| 0 | 1 | 2 |
| --- | --- | --- |
| ” | Meidän tarkoituksenamme ei ollut mennä kongressirakennukseen sisälle mistään syystä.Mielestäni oli typerää mennä sisälle kongressirakennukseen. Se avasi oven meidän poliittiselle vainoamiselle, ja tässä me nyt olemme. | ” |
– Oath Keepersin perustajan Stewart Rhodesin näkemys Yhdysvaltain kongressin valtauksesta  oikeudessa 2022.
Järjestön jäsenillä oli näkyvä rooli myös Yhdysvaltain kongressitalon valtauksessa vuonna 2021. Valtaajat vaativat vuoden 2020 presidentinvaalien tuloksen kumoamista ja vaalit hävinneen presidentti Donald Trumpin jatkoa virassaan.
Stewart Rhodes ja toinen joukon jäsen todettiin oikeudenkäynnissä syksyllä 2022 syylliseksi kapinalliseen salaliittoon. Lisäksi heidän ja kolme muun todettiin syyllistyneen virallisen menettelyn estämiseen eli presidentti Joe Bidenin vaalivoiton vahvistamisen estämiseen. Rangaistusta ei ole vielä kerrottu.
Nimetön (Raaka-Aineen EP)

| Nimetön Raaka-Aine |
| --- | --- | --- |

EP-levyn tiedot
 Äänitetty : 2009
 Julkaistu: 10. tammikuuta 2009
 Tuottaja(t): Raaka-aine
 Tyylilaji: Rock
 Kesto: 15.02
 Levy-yhtiö: omakustanne
Raaka-aineen muut julkaisut
| Tuomittu (EP) 2006 | Nimetön 2009 | Kipupisteet 2010 |
Nimetön on lahtelaisen Raaka-Aine -yhtyeen EP-levy. Levy julkaistiin 30. tammikuuta 2009 ja oli yhtyeelle hyvin merkittävä. Raaka-Aine oli toiminut tuolloin jo neljätoista vuotta tehden vain omakustanteita, ja nyt, "Nimetön" EP:n kautta yhtye sai paljon huomiota. Näin tämä EP ja Radio Rockin starba kilpailu antoi yhtyeelle sen verran huomiota, että Edel Records solmi yhtyeen kanssa levytys-sopimuksen. Ensimmäinen julkaisu, single Elämän Tarkoitus julkaistiin syksyllä 2009 ja ensimmäinen albumi Kipupisteet julkaistiin huhtikuussa 2010.
Levyn kaikki kappaleet ovat säveltäneet yhtyeen laulaja kitaristi Aapo Kaskinen yhtyetovereidensa Tuomas Lampenin ja Jussi Mattelmäen kanssa.  Äänityksen ja miksauksen on hoitanut Studio Villvox ja Aleksanteri Kuosa, joka on ollut muulloinkin yhtyeen avustajana. Masterointi on Finnvox OY:n ja Minerva Papin hoitamaa.
Kappaleet

Miehen työ – 3.51
Ikuiseen hämärään – 3.29
Pyhä tuli – 2.35
Suru – 5.25
Kokoonpano

Aapo Kaskinen – laulu
Jussi Mattelmäki – bassokitara, taustalaulu
Tuomas Lampén – rummut, taustalaulu
Pekka Lindeman – rytmikitara
Matti Hyyrynen – soolokitara
Arvostelut

Desibeli.net:
Imperiumi: 3½/10
Otis Rush

Otis Rush vuonna 2002, Long Beach Blues Festival
Otis Rush (29. huhtikuuta 1935 Philadelphia, Mississippi – 29. syyskuuta 2018) oli yhdysvaltalainen blueskitaristi ja -laulaja. Rushin soittotyylin persoonallisia piirteitä olivat jazzkitaralle tyypilliset murtosoinnut sekä pitkät kieltä venyttämällä soitetut nuotit. Lauluääneltään Rush oli voimakas, laaja-alainen tenori. Rush soitti vasenkätisesti oikean käden kitaraa, mutta jätti kielet kääntämättä eli ohuemmat kielet jäävät ylimmäisiksi.
Diskografia > Albumit

Mourning In The Morning 1969 (Cotillion)
Screamin' And Cryin' 1974 (Black And Blue)
Cold Day In Hell 1975 (Delmark)
So Many Roads 1976 (Delmark)
Right Place, Wrong Time 1976 (Bullfrong)
Troubles Troubles 1978 (Sonet)
Tops 1989 (Blind Pig)
Blues Interaction -Live In Japan1986- 1989 (P-Vine)
Ain't Enough Comin' In 1994 (This Way Up)
Any Place I'm Going 1998 (House Of Blues)
Live and From San Francisco 2006 (Blues Express)
Aiheesta muualla

Viralliset kotisivut
Otis Rush Notoddenin bluesfestivaalilla Norjassa 1997.
P. V. Narasimha Rao

| P>  V. Narasimha Rao.పాములపర్తి వెంకట నరసింహారావు |
| --- | --- |

Intian pääministeri
 20. kesäkuuta 1991 – 16. toukokuuta 1996  
Edeltäjä:  Chandra Shekhar
Seuraaja:  Atal Bihari Vajpayee
Henkilötiedot
Syntynyt: 28. kesäkuuta 1921 Karimnagar, Andhra Pradesh, Brittiläinen Intia
Kuollut: 23. joulukuuta 2004 (83 vuotta) New Delhi, Intia
Ammatti:  asianajaja, kirjailija
Tiedot
Puolue:  Intian kongressipuolue
Uskonto:  hindulaisuus
Pamulaparthi Venkata Narasimha Rao (teluguksi పాములపర్తి వెంకట నరసింహారావు, Pāmulaparti Veṅkaṭa Narasiṅhārāvu; 28. kesäkuuta 1921 – 23. joulukuuta 2004) yleisesti P. V. Narasimha Rao, oli kymmenes Intian pääministeri.
Raon kaudella Intian taloudessa käynnistettiin suuria uudistuksia, jotka ovat tehneet Intiasta yhden nopeimmin kasvavista talouksista maailmassa. Valtionyhtiöitä yksityistettiin ja talous avattiin vapaakaupalle, joka pelasti konkurssin partaalla olleen valtion romahtamiselta. Raoa on kutsuttu myös talousuudistusten isäksi.
Raoa syytettiin kahteen otteeseen korruptiosta, mutta kummallakin kerralla hänet vapautettiin syytteistä.
Rao kuoli sydäninfarktiin New Delhissä 2004. Hänet polttohaudattiin Hyderabadissa.
Aiheesta muualla

Kuvia tai muita tiedostoja aiheesta P. V. Narasimha Rao Wikimedia Commonsissa
Intian pääministerit
Nehru
Nanda
Shastri
I. Gandhi
Desai
C. C. Singh
R. Gandhi
V. P. Singh
Shekhar
Rao
Vajpayee
Gowda
Gujral
M. Singh
Modi
Nitrofenoli

Nitrofenoli viittaa kolmeen saman aineen isomeeriin:
m-Nitrofenoli
o-Nitrofenoli
p-Nitrofenoli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nitrofenoli”, voi hakea sivunnimihaulla, laajalla sivunnimihaulla tai tekstihaulla.
Ohio (täsmennyssivu)

Ohio voi viitata seuraaviin:
Ohio, Yhdysvaltain osavaltio
Ohio (joki), joki Yhdysvalloissa
Ohio (kappale), Neil Youngin Crosby, Stills, Nash and Youngille tekemä protestilaulu Kent Staten verilöylystä
Ohio-luokka, Yhdysvaltain laivaston sukellusveneluokka
Ohion yliopisto
SS Ohio, Operation Pedestaliin osallistunut höyryalus
USS Ohio, Yhdysvaltain laivaston alus
439 Ohio, asteroidi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ohio”, voi hakea sivunnimihaulla, laajalla sivunnimihaulla tai tekstihaulla.
Ohio (joki)

| Ohiojoki |
| --- | --- |
 Ohiojoki Louisvillen kohdalla.
Alkulähde:  Alleghenyjoki, Allegany Township, Pennsylvania
Laskupaikka:  Mississippi
Maat:  Yhdysvallat
Pituus:  1 579 km
Alkulähteen korkeus:  683 m
Virtaama:  Cairo: 7 957 m³/s
Valuma-alue:  490 603 km²
 Ohiojoki ja sen valuma-alue
Ohiojoki on Mississippin suurin sivujoki Yhdysvaltojen itäosassa. Maan historian alkuaikoina se oli tärkeä väylä asutuksen leviämiselle. Joki virtaa kuuden osavaltion alueella ja sen valuma-alueelle kuuluu 14 osavaltiota, joiden alueella sen lukuisat sivujoet virtaavat. Joki oli 1700-luvulla rajana vapaiden ja orjakaupan sallineiden alueiden välillä.
Joki saa alkunsa Allegheny- (vas.) ja Monongahelajokien yhtymäkohdassa Pittsburghissa.
Virallisesti joki alkaa Allegheny- ja Monongahelajokien yhtyessä Pittsburghissa, Pennsylvaniassa. Tehtyään jyrkän käännöksen etelään ja etelälounaaseen joki virtaa Länsi-Virginian, Ohion ja Pennsylvanian rajapisteestä edelleen lounaaseen muodostaen rajan Länsi-Virginian ja Ohion osavaltioiden välille Wheelingin kaupungista eteenpäin. Sitten joki etenee mutkitellen lounaaseen ja länteen Länsi-Virginian, Kentuckyn, Ohion, Indianan ja Illinoisin rajoilla, kunnes se yhtyy Mississippijokeen Cairon kaupungin lähistöllä Illinoisissa.
Suurimpia joenvarren kaupunkeja ovat Pittsburgh, Cincinnati, Louisville, Evansville ja Huntington.
Satelliittikuva: Ohiojoki yhtyy Mississippiin Cairossa, Illinoisissa.
Olavi Munkki

Olavi Munkki
Olavi Munkki (8. heinäkuuta 1909 Viipuri – 4. maaliskuuta 1978 Helsinki ) oli suomalainen diplomaatti.
Munkki kirjoitti ylioppilaaksi vuonna 1929 ja suoritti ylemmän oikeustutkinnon vuonna 1936. Munkki siirtyi Suomen ulkoministeriön palvelukseen vuonna 1937 ja toimi avustajana Suomen Lontoon-suurlähetystössä vuosina 1937–1942, ulkoministeriön jaostosihteerinä vuosina 1942–1945, lähetystösihteerinä Suomen Washingtonin-suurlähetystössä vuosina 1945–1950, ulkoministeriön jaostopäällikkönä vuosina 1950–1952 ja konsulina Kölnissä vuosina 1952–1956. Hän toimi ulkoministeriön kauppapoliittisen osaston päällikkönä 1956–1962 ja sen jälkeen suurlähettiläänä useissa maissa,, Sveitsissä 1962–1965, Yhdysvalloissa 1965–1972 ja Oslossa 1973–1976. Hän veti neuvotteluja Suomen ulkojäsenyydestä Euroopan vapaakauppajärjestössä (EFTA) vuosina 1960–1961.
Hänelle myönnettiin diplomaattinen virka-arvo erikoislähettiläs ja täysivaltainen ministeri vuonna 1959.
Ohio City (Ohio)

| Ohio City |
| --- | --- |
 Ohio Cityn keskustaa.

 Koordinaatit: 40°46′15″N, 84°37′2″W 
Valtio:  Yhdysvallat
Osavaltio:   Ohio
Piirikunta:  Van Wert
Hallinto:  
 – Pormestari:  Carol Miller
Pinta-ala:  
 – Kokonaispinta-ala:  1,37 km²
 – Josta vettä:  0,00 km² (0 %)
Korkeus:  250 m
Väkiluku (2010):  705
 – Väestötiheys:  513,6 as./km²
Aikavyöhyke:  UTC-5 (kesäaika UTC-4)
Infobox OKVirheellinen NIMI-arvo: 
Ohio City on kylä Van Wertin piirikunnassa, Ohion osavaltiossa, Yhdysvalloissa. Sen väkiluku oli vuoden 2010 väestönlaskennassa 705. Ohio City on osa Van Wertin suurkaupunkialuetta.
NiziU

| NiziU |
| --- | --- |


Tiedot
Toiminnassa:  2020– 
Tyylilaji:  J-pop, k-pop
Kotipaikka:  Japani
Laulukieli:  japani, korea, englanti
Jäsenet:  Mako    Rio   Maya   Riku   Ayaka   Mayuka   Rima   Miihi   Nina  
Levy-yhtiö:  JYP Entertainment, Sony Music Japan
Aiheesta muualla
Kotisivut
Infobox OKNimi-testi OK: 
NiziU (jap. ニジュー, kor. 니쥬) on japanilainen yhdeksänhenkinen tyttöyhtye, jonka levy-yhtiönä toimii JYP Entertainment. Yhtye muodostettiin Nizi Project -tosi-tv-sarjan kautta vuonna 2020. NiziU on ensimmäisen japanilainen tyttöyhtye JYP Entertainmentin alaisuudessa.
Historia > Nizi Project ja uran alku (2019–2020)

J.Y. Park piti lehdistötilaisudeen 7. helmikuuta 2019, jolloin hän ilmoitti Nizi Project -ohjelmasta. Tilaisuudessa hän ilmoitti tekevänsä yhteistyötä Sony Music Japanin kanssa. Projektin teemana oli etsiä eri lahjakkuuksia, jotka toimisivat "sateenkaarimaisena" ryhmänä. Koe-esiintymisiin ilmoittautuminen alkoi saman vuoden toukokuussa. Varsinaiset koe-esiintymiset pidettiin heinä-elokuussa kahdeksassa kaupungissa Japanissa, jotka olivat Sapporo, Sendai, Tokio, Nagoya, Osaka, Hiroshima, Fukuoka ja Okinawa, sekä kahdessa kaupungissa Yhdysvalloissa, jotka olivat Los Angeles ja Honolulu. Ohjelmaan haki 10 231 henkilöä. 26 harjoittelijaa valittiin koe-esiintymisten kautta puolivuotiseen harjoitteluohjelmaan. Itse Nizi Project -ohjelmassa 26. harjoittelijasta karsittiin harjoittelijoita, josta jäljelle jäi neljätoista kilpailijaa, jotka matkasivat Koreaan kilpailemaan. Nizi Project -ohjelman toinen kausi näyttää harjoittelun Soulissa ja valmistautumisen loppuvalintaan. Yksi valituista kilpailijoista jäi pois toiselta kaudelta.
Yhdeksän kilpailijaa valittiin 26. kesäkuuta 2020 NiziU yhtyeen jäseniksi. Jäseniksi valittiin Mako, Rio, Maya, Riku, Ayaka, Mayuka, Rima, Miihi ja Nina. Yhtye julkaisi ennen debyyttiänsä 30. kesäkuuta Make You Happy EP-levyn.
Yhtyeen varsinainen esikoissingle ”Step & a Step” julkaistiin 2. joulukuuta 2020.
Historia > Ensimmäisen studioalbumi (2021–)

NiziU julkaisi kaksipuoleisen singlen ”Take a Picture / Poppin’ Shakin” 7. huhtikuuta 2021.
24. marraskuuta 2021 yhtye julkaisi esikoisalbuminsa U, yhdessä sen nimikkosinglen ”Chopstick” kanssa.
Huhtikuussa 2022 yhtye julkaisi digitaalisen singlen "Asobo". 20. heinäkuuta 2022 yhtye julkaisee singlen "Clap Clap".
Jäsenet

| Nimi | Koko nimi | Syntymäpäivä | Kansalaisuus | Sijoitus projektissa |
| --- | --- | --- | --- | --- |
| Mako | Mako Yamaguchi (山口真子) | 4. huhtikuuta 2001 |  Japani | 1. sija |
| Rio | Rio Hanabashi (花橋梨緒) | 4. helmikuuta 2002 |  Japani | 4. sija |
| Maya | Maya Katsumura (勝村摩耶) | 8. huhtikuuta 2002 |  Japani | 5. sija |
| Riku | Riku Ōe (大江梨久) | 26. lokakuuta 2002 |  Japani | 2. sija |
| Ayaka | Ayaka Arai (新井彩花) | 20. kesäkuuta 2003 |  Japani | 8. sija |
| Mayuka | Mayuka Ogō (小合麻由佳) | 13. marraskuuta 2003 |  Japani | 7. sija |
| Rima | Rima Nakabayashi (中林里茉) | 26. maaliskuuta 2004 |  Japani | 3. sija |
| Miihi | Miihi Suzuno (鈴野未光) | 12. elokuuta 2004 |  Japani | 6. sija |
| Nina | Nina Hillman (ニナ・ヒルマン) | 27. helmikuuta 2005 |  Yhdysvallat | 9. sija |
Diskografia > Studioalbumit

U (2021)
Diskografia > EP-levyt

Make You Happy (2020)
Diskografia > Singlet

”Make You Happy” (2020)
”Step and a Step” (2020)
”Take a Picture / Poppin’ Shakin” (2021)
”Super Summer” (2021)
”Chopstick” (2021)
”Need U” (2021)
"Asobo" (2022)
"Clap Clap" (tulossa)
Nils Trædal

| Nils Trædal |
| --- | --- |

Norjan kirkko- ja opetusministeri
 Kolstadin ja Hundseidin hallitus 12. toukokuuta 1931 – 3. maaliskuuta 1933  
Edeltäjä:  Sigvald Hasund
Seuraaja:  Knut Liestøl
Suurkäräjäedustaja
 1945–1949 1934–1936  
Talonpoikaispuolueen puheenjohtaja
 1938–1948  
Edeltäjä:  Jens Hundseid
Seuraaja:  Einar Frogner
Henkilötiedot
Syntynyt: 29. marraskuuta 1879 Sunndal, Norja
Kuollut: 12. lokakuuta 1948 (68 vuotta) Oslo, Norja
Ammatti:  pappi, poliitikko
Tiedot
Puolue:  Talonpoikaispuolue
Nils Trædal (29. marraskuuta 1879 Sunndal – 12. lokakuuta 1948 Oslo) oli norjalainen pappi ja talonpoikaispuolueen poliitikko, joka oli puolueensa puheenjohtaja vuosina 1938–1948. Hän istui suurkäräjillä 1934–1936 ja 1945–1949 sekä toimi Norjan kirkko- ja opetusministerinä 1931–1933.
Trædalin patsas Sunndalissa.
Aiheesta muualla

Kuvia tai muita tiedostoja aiheesta Nils Trædal Wikimedia Commonsissa
Nils Trædal Norjan suurkäräjien verkkosivuilla (norjaksi)
| 0 | 1 | 2 | 3 |
| --- | --- | --- | --- |
|  | Edeltäjä: Jens Hundseid | Keskustapuolueen puheenjohtaja 1938–1948 | Seuraaja: Einar Frogner |
Olavi Määttä

Olavi Matias Määttä (s. 1. heinäkuuta 1950 Kuusamo) on suomalainen yritysjohtaja, joka on saanut kauppaneuvoksen arvonimen.
Olavi Määttä syntyi Kalle ja Hilja Määtän perheseen Kuusamossa. Hän avioitui Leena Malmivirran kanssa. Määttä tuli ylioppilaaksi Kuusamon lukiosta 1970 ja valmistui maatalousteknologian opintosuunnalta agronomiksi Helsingin yliopistosta 1980. Hän oli Keskon maatalousosaston myynti- ja markkinointipäällikkö ja toimi myyjien valmennustehtävissä 1976–1983.
Kemiran, vuodesta 1994 Kemira Agro Oy ja vuodesta 2003 Kemira GrowHow Oy, peltolannoitteiden myyntipäällikkö, lannoitteiden  myyntijohtaja ja lannoitteiden ja kasvinsuohjeluaineiden markkinointijohtaja Määttä oli vuodesta 1983, Maatalous-yksikön johtaja vuodesta 1997, markkinoinnin Suomen aluejohtaja vuodesta 1998, Food Chain Partner -liiketoimintayksikön johtaja 2000–2004 ja hallituksen jäsen 2002–2004. Hän oli Kemira GrowHow Oyj:n johtoryhmän jäsen ja Crop Cultivation -lannoiteyksikön kaupallinen johtaja 2004–2007 ja sitten Yara Suomi -yhtiön Itä-Euroopan liiketoimintayksikön johtaja. Määtällä on ollut myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 2008.
Ocracoke

| Ocracoke |
| --- | --- |
 Näkymä Ocracokella.
 Ocracoke
 Koordinaatit: 35°6′46″N, 75°58′33″W 
Valtio:   Yhdysvallat
Osavaltio:  Pohjois-Carolina
Piirikunta:  Hyde
Väkiluku (2010):  948
Infobox OKVirheellinen NIMI-arvo: 
Ocracoke on saari ja väestönlaskennallinen asuinpaikka (census-designated place) Pohjois-Carolinan osavaltiossa Yhdysvalloissa. Sen asukasluku oli vuoden 2010 väestönlaskennan mukaan 948. Merirosvo Mustaparta kävi viimeisen taistelunsa saaren tuntumassa vuonna 1718, ja saari tunnetaan myös vanhoja Elisabetin ajan englannista piirteitä säilyttäneestä murteestaan. Paikallisten pääelinkeino on nykyisin matkailu.
Historia

Ocracoken alkuperäisasukkaita eli intiaaneja olivat wocconit, jotka harjoittivat alueella kalastusta ja metsästystä. Intiaanit asuivat mantereella, mutta heillä oli saarella tukikohtiaan. Historiallisissa lähteissä saari mainitaan ensimmäisen kerran intiaanien mukaan nimellä Wokokon vuonna 1585. Nykyisen nimen alkuperästä on useampia eri näkemyksiä. Se voi olla vääntynyt intiaanien nimestä, mutta erään paikallisen legendan mukaan saari sai nimensä merirosvo Mustaparralta. Vuosien 1584 ja 1587 välillä alueella liikkui Walter Raleigh'n rahoittamia retkikuntia, joista yksi rantautui Ocracoken saarelle.
Särkät tekivät ympäröivästä merialueesta vaikeasti purjehdittavan. Pohjois-Carolinan viranomaiset nimittivät saaren ensimmäiset luotsit purjehtijoiden avuksi vuonna 1715. Syrjäisestä saaresta tuli myös salakuljettajien tukikohta. Merirosvo Mustaparta kävi saaren tuntumassa viimeisen meritaistelunsa aluksellaan Queen Anne’s Revenge vuonna 1718. Hänen laivallaan palvellut William Howard hyödynsi puolestaan kuningas Yrjö I:n merirosvoille tarjoamaa yleistä armahdusta. Howard osti saaren 105 punnan hintaan vuonna 1759 ja asettui sinne asumaan muiden entisten merirosvojen kanssa. Vuoden 1790 väestönlaskennan mukaan saarella asui 135 valkoista, 31 orjaa ja kaksi vapaata värillistä. Yhdysvaltain vapaussodan aikaan saarta käytettiin brittien merisaarron murtamiseen ja myöhemmin Pohjoisvaltioiden joukot miehittivät saaren Yhdysvaltain sisällissodan puhjettua.
Monet saarelaiset työskentelivät pitkään eri laivoilla, mutta ajan kuluessa heidän ammattinaan yleistyi kalastus. 1900-luvun alkupuolella monet muuttivat kuitenkin töiden perässä mantereelle Newport Newsiin ja Philadelphiaan. Toisen maailmansodan aikaan saaren edustalla toimi saksalaisia sukellusveneitä, jotka upottivat Britanniaan lähteneitä laivoja. Brittialus HMT Bedfordshire upposi torpedoituna saaren edustalla 11. toukokuuta 1942 ja neljä saarelle huuhtoutunutta ruumista haudattiin Ocracokeen. Paikalle perustettiin muistomerkki ja hautojen maa vuokrattiin maailmansodan brittiläisistä haudoista vastaavalle Commonwealth War Graves Commissionille. Olot saarella kehittyivät maailmansodan jälkeen. Saaren teitä päällystettiin ja lauttaliikenne mantereelle alkoi vuonna 1957. Sittemmin matkailusta on tullut saaren pääelinkeino.
Väestö

Ocracoken asukasluku oli Yhdysvaltojen vuoden 2010 väestönlaskennan mukaan 948. Heistä 95 oli syntynyt ulkomailla.
Kulttuuri

Paikallinen nimitys saaren asukkaille on O’cockers. Saarella puhutaan omintakeista murrettaan, jossa on vaikutteita Elisabetin ajan englannista sekä esimerkiksi skottien ja irlantilaisten puhumasta kielestä. Paikallinen nimitys murteelle on Hoi Toider. Elokuisin saarella järjestetään viikunafestivaali.
Aiheesta muualla

Kuvia tai muita tiedostoja aiheesta Ocracoke Wikimedia Commonsissa
Saaren majakka.
Brittiläinen hautausmaa.
Office Animals

Office Animals on viikoittain internetissä ilmestyvä ilmainen strippimuotoinen huumorisarjakuva, joka kertoo nörteistä eläimistä. Sarjakuvaa piirtää Jaakko Alajoki. Sarjakuva on ilmestynyt perjantaisin vuodesta 2009 alkaen. Sarjakuvan päähenkilöitä ovat possu ja lehmä sekä sekalainen joukko muita satunnaisempia eläimiä.
Sarjakuvan lisäksi on ilmestynyt myös animaatio ja peli.
Aiheesta muualla

Viralliset kotisivut (Arkistoitu – Internet Archive)
Peli (Arkistoitu – Internet Archive)
Animaatio (Arkistoitu – Internet Archive)
NHL-kausi 1983–1984

| NHL-kausi 1983–1984 |
| --- | --- |
Järjestyksessä oleva kausi:  67.
Joukkueiden määrä:  21
Mestari:  Edmonton Oilers
Pistepörssin voittaja:  Wayne Gretzky
Runkosarjan arvokkain pelaaja:  Wayne Gretzky
Pudotuspelien arvokkain pelaaja:  Mark Messier
  ← 1982–1983 :  1984–1985 → 
NHL-kausi 1983–1984 oli National Hockey Leaguen historian 67. kausi. Sen aikana 21 NHL-joukkuetta pelasi kukin 80 runkosarjaottelua. Stanley Cupin vei nimiinsä Edmonton Oilers, joka kukisti finaalisarjassa New York Islandersin otteluvoitoin 4–1. Näin Oilers päätti neljä aiempaa mestaruutta voittaneen Islandersin valtakauden.
Runkosarjan pistepörssin voitti Edmonton Oilersia edustanut Wayne Gretzky, joka teki kauden aikana yhteensä 205 tehopistettä pelaamissaan 74 ottelussa. Mukaan mahtui kauden avausottelusta 5. lokakuuta 1983 alkanut ja 28. tammikuuta 1984 päättynyt pisteputki, jonka aikana hän keräsi vähintään yhden tehopisteen 51 ottelussa peräkkäin. Kyseessä on NHL:n ennätys. Gretzkyn lisäksi vain Mario Lemieux on pystynyt yli 30 ottelun pisteputkeen. Kauden päätteeksi Gretzkylle myönnettiin Hart Memorial Trophy viidennen kerran peräkkäin. Pudotuspeleissä Oilersin Mark Messier keräsi 19 ottelussa 26 tehopistettä, joista 8 oli maaleja. Suoritustensa myötä Messier palkittiin Conn Smythe Trophyllä ensimmäisen ja ainoan kerran urallaan. Pudotuspelien pistepörssin voittaja oli Wayne Gretzky. Hän teki niiden aikana 35 pistettä 19 ottelussa.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
Runkosarja > Prince of Wales -konferenssi

| Adams-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| Boston Bruins | 80 | 49 | 25 | 6 | 104 | 336 | 261 |
| Buffalo Sabres | 80 | 48 | 25 | 7 | 103 | 315 | 257 |
| Quebec Nordiques | 80 | 42 | 28 | 10 | 94 | 360 | 278 |
| Montreal Canadiens  | 80 | 35 | 40 | 5 | 75 | 286 | 295 |
| Hartford Whalers | 80 | 28 | 42 | 10 | 66 | 288 | 320 |
| Patrick-divisioona | O | V | H | T | Pist>  | + | − |
| --- | --- | --- | --- | --- | --- | --- | --- |
| New York Islanders | 80 | 50 | 26 | 4 | 104 | 357 | 269 |
| Washington Capitals | 80 | 48 | 27 | 5 | 101 | 308 | 226 |
| Philadelphia Flyers | 80 | 44 | 26 | 10 | 98 | 350 | 290 |
| New York Rangers | 80 | 42 | 29 | 9 | 93 | 314 | 304 |
| New Jersey Devils | 80 | 17 | 56 | 7 | 41 | 231 | 350 |
| Pittsburgh Penguins | 80 | 16 | 58 | 6 | 38 | 254 | 390 |